Боргөз

Боргөз  (Cenolophіum) – шатыршагүлділер тұқымдасына жататын көп жылдық шөптесін өсімдіктер туысы. Қазақстанда шалғындардағы өзендердің жайылмаларында өсетін 1 түрі – Фишер Б-і (С. fіscherі) бар. Биікт. 60 см, діңгек тамырлы өсімдік. Сабағы дара, тегіс, жоғарылаған сайын тармақты. Жапырақтары үш рет қауырсынды тілімденген, төмен қарай иілген. Гүлдері ақ түсті, себет гүлшоғырына (15 – 25 гүлді) топталған. Шілде айында гүлдеп, тамызда жемістенеді. Жемісі – домалақ, қырлы.
Қазақ Энциклопедиясы
 Дереккөздер

Санат:Ботаника